  Майя Бывальцева Этнологлы, истори тодосъя докторлы, профессорлы Галина Никитиналы сӥзем виртуальной адӟытон дасязы Россиысь тодосъя академилэн Урал ёзэтысьтыз Эскеронъёсъя удмурт федерал центрлэн нимлыко сайтаз. Туэ 27-тӥ коньывуонэ Удмуртиысь тодос удысысь дано ужасьлы 70 арес тырмысал. Со сярысь ужъюртлэн пресс-службаез ивортӥз. Галина Никитина институтын 1985-тӥ арысен ужаз. Солэн тодос удысын валтӥсь ӧрез удмурт крестьянстволэн историеныз, солэн аскивалтон амалъёсынызы герӟаськемын вал. Со сяна, бадӟым саклык висъяз удмурт калыклэсь тодон-валанзэ эскеронлы, со пӧлын калык дышетон, тазалыкез утён, метрология). Озьы ик дышетӥсьёс понна тодосъя но методикая пособиос кылдытъяз, Удмурт кун университетын дышетӥз. 110-лэсь трос тодос ужъёс гожтӥз, со пӧлын ньыль монографиос. Со сяна, мер ужын но трос тыршиз: «Удмурт Кенешлэн» исполкомезлэн ёзчиез вал, 1998-2005 аръёсы «Удмурт нылкышно кенеш» огазеяськонэн кивалтӥз. Удмуртъёслэсь асваланэз, лулчеберетсэс азинтонын трос тыршемез понна Россиысь финн-угор калыкъёслэн ассосциацизы тодосчиез данъян грамотаеныз пусйиз. 2011-тӥ арын Кузебай Герд нимо йӧскалык премилэн лауреатэз луиз. Ватсалом, 28-тӥ коньывуонэ 10 часын Историяя, кылъя но литературая удмурт институтын Галина Никитинаез буре ваёнлы сӥзем котыре ӝӧк ортчоз.  платформаын пумиськонысь возьматон нуозы.  Тегъёс: Дышетон Ижкар Удмуртия удмуртъёс адӟытон  